Kambodža

Khmeru impērija

Kambodžas pamatiedzīvotāju grupa khmeri savu valsti centās noformēt jau 802. gadā, kad tā brīža vadonis Džajavarmans II pasludināja neatkarību no Javas un proklavēja Devaraju. Viņš kopā ar saviem sekotājiem aizsāka kultu, kas pielūdz karali Dievu, šie procesi turpinājās un šādā veidā izveidojās Khmeru impērija, kas šā brīža Kambodžas teritorijā pastāvēja no 9. līdz 15. gadsimtam. Turpinot valdīt valdniekam Džajavarmanam VIII impērijai uzbruka Mongoļu armija, taču asiņainie slaktiņi izpalika, Khmeru impērijas valdniekam izdevās vienoties ar Mongoļu vadoni Kublai Khans par mierizlīgumu, kas panākts Khmeriem samaksājot Mongoļu armijai. Aptuveni 13. gadsimtā Šrilankas mūki iepazīstināja Dienvidaustrumāziju, to starp Kambodžu, ar budismu, kas strauji izplatījās visā Dienvidaustrumāzijas reģionā. Lai gan valstī līdz tam galvenā reliģija bija hinduisms, vietējie iedzīvotāji arvien vairāk sāka praktizēt budismu un budisms kļuva par populārāko reliģiju arī Khmeru impērijā. Oficiālo valsts reliģijas statusu budisms gan ieguva tikai 1295. gadā, kad pie varas nāca valdnieks Indravarmans III.
Khmeru Impērija 12. gadsimtā bija kļuvusi par lielāko impēriju visā Dienvidaustrumāzijā, tās centrs atradās Ankorā, ap kuru tika būvēti tempļi un pilsētas. 2007. gada veiktajos izrakumos Ankorā tika gūti pierādījumi tam, ka Ankora bijusi lielākā Pasaules pilsēta pirms indurstiālajā laikmetā. Tās kopējā platība bijusi ap 2.980 kvadrātkilometriem. Pilsētas plānojums sevī ļautu uzturēt ap 1 miljonu iedzīvotāju. Ankora un diženais Ankorvats Kambodžā redzams vēl šodien, atgādinot par kādreizējo Khmeru impērijas varenību līdz tās sabrukšanas brīdim 15. gadsimtā.

Kambodžas tumšie laiki

Khmeru Impērijai nesekmīgi un ilgstoši karojot ar kaimiņvalstīm, Ankora Khmeru Impērijai tika atņemta un pievienota Ayutthaya Kingdom, taču 1432. gadā jaunie zemes valdnieki pilsētu pameta. Tam par iemeslu kalpoja dabas kataklizmas un daļēji izpostīta saimniecības nozare. Viss apstākļu kopums noveda pie ekonomiskām un sociālām problēmām, visu impēriju pārvaldīja kaimiņvalstis.
Khmeru impērijas augšāmcelšanās notika 1618. gadā Outdongā, kas atrodas dienvidos no Longvekas, taču, lai valsti būtu iespējams pārvaldīt, valdnieki pildīja sava veida vasaļu pakalpojumus sijāmiešiem un vjetnamiešiem, tas viss ilga teju 3 gadsimtus, kuru laikā gan Khmeriem pāris gadus izdevās atgūt neatkarību.
19. gadsimtā no jauna uzplaiksnīja domstarpības starp Siāmiešiem un Vjetnamiešiem, kuri savstarpēji centās sadalīt savu ietekmes zonu Kambodžas teritorijā, kas rezultējās ar vjetnamiešu pārvaldes uzspiešanu vietējām Khmeru tautām. Tas noveda pie nopietnām domstarpībām un nekārtībām un Vjetnamieši bija spiesti lūgt palīdzību Taizemei. Konflikts beidzās ar pamiera noslēgšanu kā rezultātā valsts teritoriju kopīgi pārvaldīja gan sijāmieši, gan vjetnamieši, gan Khmeri. Šos apstākļu palīdzēja sekmēt līgums ar Franciju, kas garantēja Kambodžas drošību, valstī kontroli ieguva Kambodžas karalis Norodoms Prohmboriaks.

Franču kolonizācija

1867. gadā Taizemes karalis, kura pakļautībā atradās arī Kambodžas karalis Norodoms parakstīja līgumu ar Franciju, kurā pieteica tiesības un suverenitāti pār Kambodžas valsti apmaiņā pret Francūžu kontroli Battambangas un Siemrīpas provincēs, kuras tobrīd oficiāli piederēja Taizemei. Provinces tika nodotas Kambodžas īpašumā, balstoties uz noslēgto trīspusējo robežlīgumu starp Kambodžu, Franciju un Taizemi 1907. gadā. [555]
Kambodža turpināja pastāvēt Francijas pakļautībā un laika posmā no 1867. gada — 1953. gadam Kambodža oficiāli skaitījās kā Francijas Indoķīnas kolonija, kaut gan, laika posmā no 1941. gada līdz 1945. gadam šo teritoriju bija okupējis Japānas karaspēks.
Laika posmā starp 1874. un 1962. gadu iedzīvotāju skaits pieauga milzu tempos, no 946 000 iedzīvotājiem līdz nepilniem 5.7 miljoniem iedzīvotāju. [] Pēc karaļa Norodoma nāves 1904. gadā, Francija izmantoja iespēju tronī iebīdīt sev tīkamu kandidātu — šajā gadījumā tas bija Norodoma brālis Sisovats.
Varas maiņas Kambodžā izbeidzās 1953. gadā, kad Francija atsauca savas tiesības no Kambodžas. Kambodža savu suverenitāti ieguva 195. gada 9. novembrī!

Neatkarība un karš ar Vjetnamu

Kambodža kļuva par konstitucionālu monarhiju jau Karaļa Norodoma laikā. Kad Franču Indokķīnai tika piešķirta neatkarība, Kambodža zaudēja jebkādas cerības atgūt kontroli pār Mekongas upes Deltu, tā palika un vēl joprojām atrodas Vjetnamas teritorijā. Agrāk Khmeru Impērijas sastāvdaļa, Mekongas upes delta kopš 1698. gada atrodas Vjetnamas kontrolē.
1955. gadā Norodoms Sihanouks tēva iespaidots, nolēma iesaistīties politikā un kļuva par valsts premjerministru. Pēc tēva nāves 1960. gadā, viņš ieguva tiesības pārvaldīt valsti, jo bija nominēts prinča tronim. Sākoties Vjetnamas karam, valdnieks pasludināja valsts neitralitāti aukstajā karā. Sihanouks noslēdza vienošanos ar Vjetnamiešu komunistiem, kas paredzēja iespēju Vjetnamiešiem Kambodžas teritoriju izmantot kā patveršanās zonu un vietu, kur glabāt munīciju un armijas lietas.
Tas izraisīja nesapratni no ASV valdības puses, kura Kambodžai izteica brīdinājumu, ka tā tiks bombardēta, ja uz Kambodžas zemes atradīsies Vjetnamiešu militārie objekti.

Valsts un monarhijas atjaunošana

1993. gadā Norodomu Sihanoku atjaunoja Kambodžas karaļa tronī, taču varu ieguva arī jaunizveidotais parlaments, kura vēlēšanas organizēja vairākas starptautiskās organizācijas. Pēdējos gados valsts pārvaldē notiek rekonstrukcija, tā cenšas attīstīt savu saimniecību un iegūt politisku stabilitāti caur daudz partiju sistēmu, tam visam strādājot, roku rokā ar konstitucionālo monarhiju.
2010. gadā 10. jūlijā kā pirmo sarkano khmeru, kas bija apsūdzēts par noziegumiem pret cilvēci, tiesāja Kang Kek Iew, viņam tika piespriest mūža ieslodzījums. Šā brīža valsts premjerministrs Huns Sens ir sācis aktīvu bijušo sarkano khmeru tiesāšanu un saukšanu pie atbildības.
2014.gada augustā

Ģeogrāfija

Kambodžas kopējā platība sasniedz 181 035 kvadrātkilometru un tā atrodas tropiskajā klimata joslā, tā robežojas ar Taizemi Ziemeļos un rietumos, ar Laosu Ziemeļaustrumos, ar Vjetnamu Austrumos un dienvidaustrumos. Kambodžas krasta līnija ir 443 kilometru gara un tā stiepjas gar Siāmas līci.
Kambodžas teritorijas lielākā upe ir Mekonga, kas plūst cauri valsts austrumu reģioniem. Mekongas upes reģioni saplūst kopā ar austrumos esošajām kalnu grēdām, kas turpinās tālāk Laosas un Vjetnamas teritorijās. Dienvidrietumos atrodas divas kalnu grēdas — Kravanhas un Damrei kalnu grēdas.
Augstākā valsts virsotne atrodas 1 813 metru augstumā virs jūras līmeņa. Valsts teritorija, kas stiepjas gar Siāmas līci ir līdzena un plaši apmežota, kā arī ļoti blīvi apdzīvota, tajā pat laikā arī izolēta no centrālajiem un valsts dienvidrietumu reģioniem

Klimats

Kambodžas klimats ir ļoti tipisks klimatam, kāds valda Dienvidaustrumāzijā, šeit dominē musoni vēji, kas ir pazīstami ar izteiktām lietus un sausajām sezonām. Musonu sezonas laikā Kambodžas gaisa temperatūra ir robežās no 21 — 35 grādiem pēc celsija. Dienvidrietumos musoni valstī ienes sausu gaisu, kas tiek atnests ar vējiem, kas pūš no Siāmas līča un Indijas okeāna puses, šajā valsts daļā musonu sezona ilgst no Maija līdz Oktobrim. Savukārt Ziemeļaustrumu musoni sauso sezonu teritorijās ienes periodā no Novembra līdz Aprīlim. Spēcīgākās lietavas raksturīgas Septembrī un Oktobrī, savukārt lielākais sausums Janvārī un Februārī.
Saskaņā ar ANO rīkotajiem starptautiskajiem mērījumiem, Kambodža tiek uzskatīta par valsti ar vislielāko risku ciest sekas no klimata pārmaiņām visā Dienvidāzijas teritorijā. Samazinās dzeramā ūdens resursi, rodas ekstrēmi plūdi, dubļu nogruvumi, paaugstinās ūdens līmenis jūrās, kā arī paaugstinās spēcīgu vēju iespējamība valsts teritorijā.
Kambodžai ir divas izteiktas sezonas. Lietus sezona, kas ilgst no Maija līdz Oktobrim, ar vidējo gaisa temperatūru + 22 0Augšējā indeksa teksts , šajai sezonai raksturīgs arī liels mitrums. Sausā sezona ilgst no Novembra līdz Aprīlim, tajā vidējā gaisa temperatūra var sasniegt par +40 0Augšējā indeksa teksts pēc celsija.

Dabas resursi

Kambodža nav bagāta ar derīgo izrakteņu krājumiem, toties valstī ir salīdzinoši daudz citu dabas resursu. Upēs un ezeros ir lieli zivju krājumi. Valsts nacionālā zivs ir Siāmas milzu karpa. Lai nozvejotās zivis saglabātu, tās fermentē vai iesāla.
Tā kā Kambodžas zemienes ir labi apūdeņotas, valsts lauksaimniecībā dominē rīsu audzēšana. Rīsa lauki aizņem 80% kultivēto zemju platības. Audzē arī citas kultūras, kā mango, banānus un ananasus. Valsts austrumos audzē kaučukaugus, kas ir nozīmīga eksportprece, tāpat kā kukurūza, pipari, sezams un manioka.
Lielu daļu valsts teritorijas klāj meži, kuros aug vērtīgas tropu cietkoku sugas, galvenokārt tīkkoks un sarkankoks. Tropisko mežu izciršana ir viena no nopietnākajām problēmām, kas skar valsti, jo pēdējo 35 gadu laikā kokaudzes tajā samazinājušās divas reizes.